Z A P I S N I K
8. sjednice Vijeća Gradske četvrti Podsljeme,
održane 27. siječnja 2022., u sjedištu Gradske četvrti Podsljeme, u Zagrebu, Šestinski trg 10 s početkom u 7,30 sati



NAZOČNI ČLANOVI VIJEĆA:
[bookmark: _Hlk96100843]Krešimir Kompesak, Pero Semren, Reana Senjković- Svrčić, Mirna Varga, Luka Maloča, Tihomir Milovac, Ana Večerin Novaković, Ivan Laco, Drago Boras, Snježana Punjek i Damir Pavlek.


OSTALI NAZOČNI: Goran Rogić - Gradski ured za mjesnu samoupravu



Predsjedava: Krešimir Kompesak, predsjednik Vijeća.

Predsjednik konstatira da je prisutno svih 11 članova Vijeća, što znači da Vijeće može pravovaljano odlučivati, te otvara 8. sjednicu Vijeća Gradske četvrti Podsljeme.

	Predsjednik Vijeća otvara raspravu o zapisniku 7. sjednice. Reana Senjković- Svrčić moli da se u zapisniku 7. sjednice ispravi njeno pitanje „zašto je tako jeftina projektna dokumentacija“ u „zašto je tako skupa projektna dokumentacija“. Navedeno će biti ispravljeno u zapisniku 7. sjednice.
Bez daljnje rasprave usvojen je zapisnik 7. sjednice.

Na prijedlog predsjednika Vijeće jednoglasno utvrđuje slijedeći:




DNEVNI RED:

	[bookmark: _Hlk96101028]1.  Prijedlog Financijskog plana Gradske četvrti Podsljeme za 2022. 
     – donošenje zaključka

2.  Prijedlog Programa održavanja komunalne infrastrukture na području Gradske  
     četvrti  Podsljeme u 2022. – donošenje zaključka

3.  Pitanja, prijedlozi i obavijesti

	









Ad 1. Prijedlog Financijskog plana Gradske četvrti Podsljeme za 2022. 

Predsjednik Vijeća ističe kako su članovi Vijeća dobili Prijedlog Financijskog plana za ovu godinu sa materijalima za sjednicu. Isti je zadan Proračunom Grada Zagreba za 2022. Za nas najvažniji je iznos Plana komunalnih aktivnosti , koji za ovu godinu iznosi 7.146.100,00 kn.

Luka Maloča postavlja pitanje može li se od Zrinjevca zatražiti njihov detaljni Program održavanja za GČ Podsljeme
Predsjednik Vijeća odgovara kako će se isto zatražiti i odmah po dobivanju dostaviti članovima Vijeća.

Tihomir Milovac ističe kako u Programu održavanja sve lijepo piše u teoriji, ali u praksi se slabo održava. Smatra kako Vijeće može poslati svoju inicijativu za smanjenje cijena gradskih komunalnih poduzeća i direktno na Skupštinu Grada Zagreba.

Predsjednik Vijeća odgovara kako su usluge Zrinjevca skupe, ali nemamo alternativu, budući da Zrinjevac nakon gradnje ista igrališta kasnije i održava.

Pero Semren smatra kako i na koordinacijama sa gradonačelnikom treba istaknuti problem cijena Zrinjevca i ostalih komunalnih poduzeća.

Luka Maloča postavlja pitanje što je stavka „sitni inventar i auto-gume?
Goran Rogić odgovara kako se radi samo o zadanom nazivu računovodstvene pozicije.

Kako nije bilo daljnje rasprave, Vijeće je jednoglasno usvojilo Financijski Plan Gradske četvrti Podsljeme za 2022. Isti se nalazi u privitku ovog zapisnika.

	
	


Ad 2.  Prijedlog Programa održavanja komunalne infrastrukture na području Gradske  
četvrti  Podsljeme u 2022.

Predsjednik Vijeća ističe kako se radi o zadanim stavkama, koje su već određene Financijskim planom Gradske četvrti za tekuću godinu. Sredstva služe za redovno održavanje komunalne infrastrukture tokom godine.

Pero Semren smatra kako su sve stavke skupe, a svake godine se smanjuje udio vanjskih usluga.

Kako nije bilo daljnje rasprave, Vijeće je jednoglasno usvojilo Program održavanja komunalne infrastrukture na području Gradske četvrti Podsljeme za 2022. Isti se nalazi u privitku ovog zapisnika.


Ad 3. Pitanja, prijedlozi i razno

Predsjednik Vijeća objašnjava kako je bio na koordinaciji izvođača radovana izgradnji rotora Šestine te izrazio veliko nezadovoljstvo probijanjem terminskog plana izvođenja. Konačno su svi izvođači uvedeni u posao te se očekuje normalizacija izvođenja radova i dovršetak istih do ljeta.  

[bookmark: _GoBack]Tihomir Milovac obavještava članove Vijeća kako je postao predsjednik Povjerenstva za zaštitu od grafitiranja objekata. Ističe kako Povjerenstvo ima ogroman posao, ali još nema pravi utjecaj i moć za djelovanje. moli članove Vijeća da pogledaju u svojim kvartovima ima li lokacija koje zahtijevaju sanaciju? Planira se napraviti stručna revizija grafita, u kojoj će se pregledavati koji imaju dozvolu, a koji su napravljeni bez dozvole. Planirana je i edukacija po vrtićima i školama, a svi mogu sudjelovati i dati svoj doprinos.

Luka Maloča pita što je dogovoreno sa HSPD Podgorac vezano za muzej u MO Gračani i objekt HSPD Podgorac?
Krešimir Kompesak odgovara kako je dogovoreno samo da se napravi zajednički sastanak, na kojem će se dogovoriti detalji oko tih pitanja.
Luka Maloča pita i što je dogovoreno za fašnik u Gračanima?
Krešimir Kompesak odgovara kako im je dao upute, ali sumnja da će se išta moći financirati preko VGČ Podsljeme.





Sjednica je završena u 8:30 sati.






Zapisnik vodio:

Goran Rogić




KLASA: 024-08/22-002/54
URBROJ: 251-13-11-2-22-2
Zagreb, 27. siječnja 2022.

